b"\n_START_ARTICLE_\nWaqf\n_START_PARAGRAPH_\nEl waqf (en \xc3\xa0rab: \xd9\x88\xd9\x82\xd9\x81, plural \xd8\xa7\xd9\x88\xd9\x82\xd8\xa7\xd9\x81, awq\xc4\x81f), tamb\xc3\xa9 conegut al Magrib com habis (en \xc3\xa0rab: \xd8\xad\xd8\xa8\xd8\xb3, plural \xd8\xad\xd8\xa8\xd9\x88\xd8\xb3, hab\xc5\xabs), \xc3\xa9s, en dret isl\xc3\xa0mic una donaci\xc3\xb3 religiosa inalienable, generalment un edifici o terres ofertes per una persona a religiosos per a obres d'utilitat p\xc3\xbablica, caritativa o manteniment d'institucions religioses. \xc3\x89s una donaci\xc3\xb3 en usdefruit a perpetu\xc3\xaftat, que en el m\xc3\xb3n isl\xc3\xa0mic esdev\xc3\xa9 inembargable. Si el zakat (almoina) \xc3\xa9s obligat\xc3\xb2ria per a tot musulm\xc3\xa0, el waqf \xc3\xa9s opcional; al darrere per\xc3\xb2 hi ha igualment l'esperit d'entrega dels b\xc3\xa9ns a la comunitat de creients i a D\xc3\xa9u."